S Romanisch wird in fümf Dialäkt (vilmool au als "Idiom" bezeichnet) yydeilt: Surselvisch (rm.   sursilvan ? / i ), Sutselvisch (rm. sutsilvan), Surmeirisch (rm. surmiran), Oberengadinisch (rm. putèr) un Unterengadinisch (rm. vallader). Die Idiom hen alli eigni Schriftsprooche entwigglet. Zuesätzlich isch 1982 di gmeinsami Standardsprooch Rumantsch Grischun ("Bündner Romanisch") gschaffe worde. E Verständigung zwüsche de Sprecher vo de Idiom isch nit immer sofort mögli, bi de Idiom wie em Engadinische un Sursilvanische, wo wyt ussenanderlönn, uff Anhieb meischt gar nit[20]. Wäge däm schwätze vili Romane deno lieber di gmeinsami Sprooch, s Schwyzerdütsch, mitenand, au wenn es prinzipiel lycht fällt, sich an e andres Idiom z gwööne. Die Sprecher vo de verschidene Idiom identifiziere sich in de Regel zerscht mit em Heimetort un de Dorfmundart, deno mit de Region un em Idiom, un deno als Bündner oder Schwiizer. Usserhalb vo intellektuele Chreis isch e gmeinsami romanischi Identität praktisch nit vorhande, was sich aber inzwüsche bi de jüngre Generatione ändre duet[21].